Hverken kommunernes nordjyske kontaktråd eller regionen har forståelse for beslutningen om at erstatte intercity-togene med 30 år gamle tog, når vinterkøreplanen træder i kraft til december. - Vi klager i fællesskab over, at DSB populært sagt vil indsætte veterantog i Nordjylland, siger formanden for de nordjyske kommuner, borgmester H. C. Maarup. - Infrastruktur er det allervigtigste for at skabe udvikling og selv om vi har motorveje heroppe, så fortjener vi mere end det. Det her er et skridt i den forkerte retning. H. C. Maarup siger, at DSB må klare problemet på anden vis. - Det kan ikke være rigtigt, at vi alene skal undgælde for DSBs problemer. Togbilletterne koster jo det samme i Nordjylland som i resten af landet, siger han til DR Nordjylland.

Referat:
[size=2]De nordjyske kommuner og Region Nordjylland protesterer nu i fællesskab til trafikministeren over DSB, oplyser DR Nordjylland.
[/size]